ПРОДАВАЧ, ПАЗАР

Клас по НКПД: персонал, зает с услуги за населението, охрана и търговия; 

 Код по НКПД: 52111002

1.Описание на работата: обслужва клиенти на пазар. Носи се материална и отчетническа отговорност.

2.Задължения:

посреща и вежливо обслужва клиентите като има предвид, че клиентът винаги има право;

издава на клиента фискален бон /а при поскване и фактура/ за направените покупки, като при неиздаване отговаря за всички последствия пред контролните органи;

обозначава продажната цена на стоките с етикет написан ясно и четливо като не въвежда клиента в заблуждение;

етикета на нехранителните стоки да съдържа името на производителя или вносителя, наименование на стоката и кратка характеристика;

подрежда всяка стока на подходящо място, и следи за срока на годност- стоките с изтекъл срок на годност не се предлагат на клиентите, а се бракуват;

при поискване от клиента , когато видът на стоката позволява, показва начина на нейното действие или употреба;

приема рекламации за дефектни стоки за които се установи, че клиента няма вина;

поддържа търговския обект в чист и изряден вид;

да пази поверената му стока, като при липса или умишлена повреда възстановява стойността на стоката- когато в търговския обект има повече от един продавач всички отговарят солидарно;

отчита ежедневно своя оборот на касовия апарат и в касовата книга;

при повреда на касовия апарат да уведоми незабавно ръководителя на фирмата или и до отстраняване на повредата да издава касови бележки от кочан;

приема парични суми от клиенти и връща ресто;

информира за нередности ръководителя на фирмата;

уведомява незабавно ръководителя в случай на отсъствие от работа поради заболяване;

не напуска работното си място до пристигане на колегата от следваща смяна;

не се явява на работа при заразно заболяване.

да спазва правилата за здравословни и безопасни условия на труд, противопожарните, санитарно-хигиенните и други изисквания;

да се явява на периодични медицински прегледи;

да поддържа чисто и в добър вид своето облекло и да носи отличителен знак.

3.Допълнителни задължения: оказва съдействие на своите колеги в случай на необходимост; могат да бъдат възлагани други задължения от прекия му ръководител или от ръководството на предприятието, свързани с работата.

4.Отговорности:

за качеството на извършваната работа и точността на водените от него сметки на клиентите;

отговорност за рекламации от клиенти;

материална отговорност във връзка с опазването на стоките и инвентара;

отчетническа отговорност във връзка с поверените му парични и материални ценности;

отговорност за спазване на санитарно-хигиенните изисквания и правилата за противопожарна безопасност.

5.Подчиненост, връзки и взаимоотношения:

подчиненост(пряк ръководител) - управителя на фирмата;

в търговския обект и фирмата контактува с: колеги-продавачи, бармани и другия обслужващ персонал на фирмата, счетоводител, касиер и завеждащ личен състав;

контактува с клиентите на фирмата

6.Отчетност: отчита се пред ръководителя на фирмата включително и паричните средства. 

7.Права:

право на работно и униформено облекло

право на безплатно медицинско обслужване 

право на заплащане за положения труд

право на отпуск според КТ

8.Документи, с които работникът/служителят трябва да познава: Кодекс на труда; Правилник на вътрешния трудов ред; Правила за ЗЗБУТ; нормативните изисквания към обслужването, други вътрешни актове.

9.Етични задължения: да зачита личното достойнство и правата на всеки клиент; да проявява дискретност при обслужване на клиентите; да не се намесва и не коментира случайно дочути разговори между клиенти; да бъде лоялен към работодателя, като не злоупотребява с неговото доверие и не разпространява поверителни за него сведения, както и да не уронва авторитета и доброто име на фирмата и да опазва фирмената тайна.

10.Изисквания за заемане на длъжността:

образование: средно/средно професионално;

други изисквания за длъжността: да знае правилата за обслужване, и да умее да работи с касов апарат

личностни качества: (любезност, умение за работа в екип, инициативност, комуникативност, лоялност и др.).

Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни и структурни промени.

Изготвил:..................................... 

Утвърдил:........................

Запознат съм с длъжностната характеристика и екземпляр от нея ми е връчен.

Служител:........................................................

Подпис:........................... 

Дата:....................

